Pečovská Nová Ves

Pečovská Nová Ves (hungare Pécsújfalu [pEĉUjfalu], germane Frauendorf im Scharosch) estas vilaĝo kaj municipo en Slovakio.

 Situo 
Pečovská Nová Ves situas en valo de rojo, laŭ ĉefvojo kaj fervojo Prešov-Stará Ľubovňa. Sabinov troviĝas je 5, Prešov je 21 km.

 Historio 
La loko estis loĝata jam dum la pratempoj. La unua mencio okazis pri la vilaĝo kaj doganprena loko en 1209 laŭ tiama hungara nomo kaj ortografio "Kuchmaalja". Ekde 1248 la nuna hungara nomo "Wyfolu" (=nova vilaĝo) aperis, supozeble la malnovan vilaĝon la tataroj faris senhoma. En 1427 60 familioj pagis impostojn. En la 18-a jarcento ferofandejo funkciis. En 1787 1273 vilaĝanoj loĝis en 125 domoj, en 1828 1654 vilaĝanoj en 223 domoj. Fine de la 19-a jarcento multaj migris al Ameriko. En 1910 laŭ la popolnombrado vivis en Pécsújfalu 1085 homoj, (slovakoj en majoritato, poloj, ciganoj kaj hungaroj en minoritato). Ĝis Traktato de Trianon la komunumo apartenis al Hungara reĝlando, al Sáros, al distrikto de Sabinov, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Pečovská Nová Ves 2203 homoj, (1956 slovakoj, 204 ciganoj).

 Vidindaĵoj 
 romkatolika gotika preĝejo omaĝe al Apostolo Sankta Andreo de 1450, en la 16-a jarcento ĝi renesanciĝis
 kapelo omaĝe al Johano Nepomuko
 renesanca kastelo post 1560
 baroka kastelo el la 18-a jarcento
 klasikisma nobeldomo el la 19-a jarcento
 juda tombejo

 Famuloj 
En la iama Pécsújfalu naskiĝis hungara preposto Márton Görgey.

Kategorio:Municipoj en distrikto Sabinov